**ชื่อโครงการ** **ห้องสมุดมีชีวิต**

**แผนงาน** งานวิชาการ

**สอดคล้องกับนโยบาย สพฐ.** ที่ 3 ด้านคุณภาพ

**ตัวชี้วัดที่ 3.๓** จัดการศึกษาให้ผู้เรียนมีทักษะที่จำเป็นในศตวรรษที่ 21 นำไปสู่การ

 มีอาชีพ มีงานทำ และส่งเสริมความเป็นเลิศของผู้เรียนให้เต็มตาม

 ศักยภาพ เพื่อเพิ่มขีดความสามารถในการแข่งขัน

**สอดคล้องกับนโยบาย สพป.ปข.1** ที่ 2 เพิ่มโอกาสและความเสมอภาคทางการศึกษาให้กับประชากร

 วัยเรียนทุกคน

**สอดคล้องกับกลยุทธ์สถานศึกษา** ที่ 3 กระบวนการจัดการเรียนการสอนที่เน้นผู้เรียนเป็นสำคัญ

**สนองมาตรฐานคุณภาพการศึกษา** ที่ 3 กระบวนการจัดการเรียนการสอนที่เน้นผู้เรียนเป็นสำคัญ

**ลักษณะโครงการ** โครงการต่อเนื่อง

**ผู้รับผิดชอบโครงการ** นางสาวสุนิสา ตรีหัตถ์

**ระยะเวลาดำเนินการ** 1 ตุลาคม 2565 ถึง 30 กันยายน 2566

**1. หลักการและเหตุผล**

เนื่องจากการจัดการเรียนการสอน ตามแนวหลักสูตรแกนกลางการศึกษาขั้นพื้นฐาน

พุทธศักราช 2551 มุ่งส่งเสริมให้ผู้เรียนได้เรียนรู้จากแหล่งเรียนรู้ เพื่อศึกษาค้นคว้าหาความรู้ด้วยตนเองตลอดจนส่งเสริมให้ผู้เรียน ครู บุคลากรมีนิสัยรักการอ่าน รู้จักใช้เวลาว่างให้เป็นประโยชน์ ตลอดจนการเรียนรู้อย่างต่อเนื่องตลอดชีวิตจะเกิดขึ้นได้ นักเรียนต้องมีนิสัยรักการอ่านจะทำให้นักเรียนมีคุณลักษณะ ที่พึงประสงค์ตามแนวการจัดการศึกษาในพระราชบัญญัติการศึกษาแห่งชาติพุทธศักราช 2542 ที่ยึดหลักว่า ผู้เรียนทุกคนสามารถเรียนรู้และพัฒนาตนเองได้ และถือว่าผู้เรียนสำคัญที่สุด กระบวนการเรียนการสอนต้องส่งเสริมให้ผู้เรียนสามารถพัฒนาตามธรรมชาติ และเต็มตามศักยภาพ โดยจัดเนื้อหาสาระและกิจกรรมให้สอดคล้องกับความสนใจและความถนัดของผู้เรียน คำนึงถึงความแตกต่างระหว่างบุคคล ฝึกทักษะกระบวนการคิด การจัดการ การเผชิญสถานการณ์และการประยุกต์ความรู้มาใช้แก้ปัญหา การเรียนจากประสบการณ์จริง สถานศึกษาต้องจัดการเรียนการสอน และจัดกิจกรรมบูรณาการองค์ความรู้ต่าง ๆ ที่เกื้อกูลส่งเสริมการเรียนรู้โดยใช้กระบวนการอ่านในทุกกลุ่มสาระการเรียนรู้เพื่อเสริมสร้างประสิทธิภาพในการเรียน การจัดการแหล่งเรียนรู้ภายในโรงเรียนโดยเฉพาะห้องสมุดให้เป็นแหล่งการเรียนรู้ที่หลากหลายด้วยหนังสือ สื่อ และกิจกรรม จะช่วยเสริมสร้างบรรยากาศการเรียนรู้ภายในโรงเรียนขึ้นได้ ซึ่งจะส่งผลต่อการพัฒนาคุณภาพการศึกษาของโรงเรียนและผลสัมฤทธิ์ทางการเรียนของกลุ่มสาระการเรียนรู้ต่อไป

จึงจำเป็นที่โรงเรียนบ้านบางสะพานน้อย จะต้องพัฒนา ปรับปรุงห้องสมุดให้เป็นแหล่งเรียนรู้ที่ทันสมัยและให้บริการแก่ครู นักเรียน บุคลากรโดยจัดทำโครงการห้องสมุดมีชีวิตขึ้น

**2. วัตถุประสงค์**

* 1. เพื่อส่งเสริมสื่อการเรียนรู้ตรงตามหลักสูตร

๒.๒ เพื่อปลูกฝังและส่งเสริมการอ่านการเรียนรู้ด้วยตนเอง แสวงหาความรู้ รักการอ่าน คิดวิเคราะห์ สังเคราะห์ และรู้จักแก้ไขปัญหาอย่างมีระบบ

๒.๓ ส่งเสริมให้นักเรียนเข้าใช้บริการห้องสมุดในการสืบค้นข้อมูลเพิ่มมากขึ้น

๒.๔เพื่อพัฒนาห้องสมุดให้เป็นแหล่งเรียนรู้ที่หลากหลายภายในโรงเรียน

๒.๕ เพื่อเป็นแหล่งศึกษาค้นคว้าของบุคลากรในโรงเรียน

๒.๖เพื่อจัดซื้อหนังสือและตำราต่าง ๆ ตามงบประมาณที่ได้จัดสรร

**3. เป้าหมาย**

 **๓.๑ เชิงปริมาณ**

 **(**1) นักเรียนโรงเรียนบ้านบางสะพานน้อยร้อยละ 90 เข้าใช้บริการห้องสมุด

 **(**๒) นักเรียนโรงเรียนบ้านบางสะพานน้อยร้อยละ ๘๐ มีนิสัยรักการอ่านเป็น

 (๓) แหล่งค้นคว้าและใช้เป็นสื่อการเรียนการสอนของทุกกลุ่มสาระการเรียนรู้

 (๔) มีผู้เข้าใช้บริการห้องสมุดเฉลี่ยวันละ 20 คน

 (๕) จัดซื้อหนังสือ หนังสือพิมพ์ วารสาร และตำราต่าง ๆให้เพียงพอกับความต้องการของ

ผู้ใช้บริการ

**๓.๒ เชิงคุณภาพ**

 (1) ร้อยละ ๙0 ของนักเรียนมีนิสัยใฝ่รู้ ใฝ่เรียนและมีทักษะการแสวงหาความรู้ด้วยตนเอง

 (๒) ร้อยละ ๙0 ของนักเรียนและผู้ใช้บริการมีความพึงพอใจในการใช้ห้องสมุด

 (๓) ร้อยละ ๘๐ ของนักเรียนเข้าใช้บริการห้องสมุดในการสืบค้นหาข้อมูลเพิ่มมากขึ้น

 (๔) หนังสือตำราต่าง ๆ มีความทันสมัยตรงตามความต้องการของผู้ใช้บริการ

**4. วิธีการดำเนินงาน**

| **ลำดับที่** | **กิจกรรม/ขั้นตอนการดำเนินงาน** | **ระยะเวลาดำเนินงาน** | **ผู้รับผิดชอบ** |
| --- | --- | --- | --- |
| 1 | ประชุมคณะครูศึกษาสภาพปัญหาและ ความต้องการ | ต.ค.๖5 | ผู้อำนวยการ |
| 2 | จัดทำโครงการและเสนอขออนุมัติ | ต.ค.๖5 | นางสาวสุนิสา ตรีหัตถ์ |
| 3 | มอบหมายงานผู้รับผิดชอบ |  | ผู้อำนวยการ |
| 4 | ดำเนินการตามโครงการ-กิจกรรมที่ 1 กิจกรรมพัฒนาทรัพยากรเพื่อการศึกษากิจกรรมที่ 2 กิจกรรมส่งเสริมการอ่านกิจกรรมที่ 3 กิจกรรมภาษาไทยวันละคำ | 1 ตุลาคม 2๕๖5 ถึง 30 กันยายน 2566 | นางสาวสุนิสา ตรีหัตถ์  |
| 5 | ติดตาม กำกับ แก้ปัญหา เพื่อให้การปฏิบัติงานเป็นไปด้วยความเรียบร้อย  | 1 ตุลาคม 25๖5 ถึง 30 กันยายน 2566 | ผู้อำนวยการ |
| 6 | สรุป รายงานผลการปฏิบัติงานตามโครงการ | 30 กันยายน 2566 | นางสาวสุนิสา ตรีหัตถ์ |

**๕. ระยะเวลาและสถานที่ดำเนินงานการ**

ระยะเวลา 1 ตุลาคม ๒๕๖5 ถึง 30 กันยายน ๒๕๖6

สถานที่ดำเนินการ ห้องสมุดโรงเรียนบ้านบางสะพานน้อย

**6. งบประมาณการดำเนินการ**

 ๖.๑ งบประมาณจำนวน 5,000 บาท (ขอถัวจ่ายทุกรายการ)

 ๖.๒ รายละเอียดการใช้งบประมาณ

 เงินอุดหนุนรายหัวนักเรียน จำนวน 5,000 บาท

 เงินรายได้สถานศึกษา จำนวน - บาท

|  |  |  |
| --- | --- | --- |
| **ที่** | **กิจกรรม/รายละเอียด** | **งบประมาณที่ใช้ในโครงการ** |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| 1 | กิจกรรมพัฒนาทรัพยากรเพื่อการศึกษา /กิจกรรมส่งเสริมการอ่าน | - | - | 5,000 | 5,000 |
|  | รวม | - | - | 5,000 | 5,000 |

**7. การประเมินผล**

|  |  |  |
| --- | --- | --- |
| **ตัวบ่งชี้ความสำเร็จ** | **วิธีการประเมิน** | **เครื่องมือที่ใช้** |
| 1. นักเรียนมีนิสัยรักการอ่าน

2. นักเรียนเข้าใช้บริการห้องสมุด3. จำนวนหนังสือ 10 เล่มต่อ นักเรียน 1 คน | 1.สรุปจำนวนนักเรียนที่ส่งแบบบันทึกรักการอ่าน2. สถิติการเข้าใช้ห้องสมุด๓. สถิติการยืม – คืน๔. จำนวนหนังสือของห้องสมุด | 1.แบบบันทึกรักการอ่าน2.บันทึกการเข้าใช้บริการห้องสมุด๓.บันทึกการยืม-คืน๔.แบบสำรวจความต้องการหนังสือ๕.แบบสำรวจความพึงพอใจ |

**8. ผลที่คาดว่าจะได้รับ**

* 1. นักเรียนมีหนังสือสำหรับศึกษาค้นคว้าตรงตามหลักสูตร
	2. นักเรียนมีนิสัยรักการอ่านการเรียนรู้ด้วยตนเอง คิดวิเคราะห์ สังเคราะห์ สังเคราะห์และรู้จัก

 แก้ปัญหาอย่างเป็นระบบ

* 1. มีห้องสมุดให้เป็นแหล่งเรียนรู้ที่หลากหลายภายในโรงเรียน
	2. ครูใช้เป็นเป็นแหล่งศึกษาค้นคว้าหาความรู้และจัดกิจกรรมการเรียนการสอน
	3. ครูและนักเรียนมีความพึงพอใจในการใช้บริการ
	4. นักเรียนเข้าใช้บริการห้องสมุดในการค้นหาข้อมูลเพิ่มมากขึ้น
	5. ห้องสมุดโรงเรียนบ้านบางสะพานน้อยมีจำนวนหนังสือเพียงพอต่อผู้ใช้บริการ

๑๐ เล่มต่อ ๑ คน

 (ลงชื่อ) ผู้เสนอโครงการ

 ( นางสาวสุนิสา ตรีหัตถ์ )

 ครูโรงเรียนบ้านบางสะพานน้อย

 (ลงชื่อ) ผู้อนุมัติโครงการ

 ( นางสุกัญญา ปัตเมฆ )

 ผู้อำนวยการโรงเรียนบ้านบางสะพานน้อย